ডুরিং-এর বক্তব্য দ্বারা অনেকেই প্রভাবিত হয়েছিলেন। তাই এ বিষয়ে জবাব রচনা করা তখন প্রয়োজনীয় হয়ে উঠেছিল। ১৮৭৭ সালে এঙ্গেলস এ বিষয়ে ধারাবাহিক প্রবন্ধ লেখা শুরু করেন এবং তা বই আকারে ১৮৭৮সালে প্রকাশিত হয়।বইটির শিরোনাম ছিলো- হের ওগেন ডুরিংএর বিজ্ঞান বিপ্লব বা সংক্ষেপে এ্যান্টি ডুরিং। উক্ত লেখায় তিনি সমাজতান্ত্রিক দর্শন বা তত্ত্ব দ্বান্দ্বিক ও ঐতিহাসিক বস্তুবাদ, রাজনৈতিক অর্থনীতি ও সমাজতন্ত্র বা সাম্যবাদ নিয়ে আলোচনা করেন।